SL Uradni list Evropske unije C 148/20

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2009/C 148/11

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

ENOTNI DOKUMENT

UREDBA SVETA (ES) št. 510/2006

„MELA DI VALTELLINA“

ES št.: IT-PGI-0005-0574-28.11.2006

ZGO ( X) ZOP ( )

1. Ime:

„Mela di Valtellina“

2. Država članica ali tretja država:

Italija

3. Opis kmetijskega proizvoda ali živila:

3.1. Vrsta proizvoda (Priloga II):

Skupina 1.6 Sadje, zelenjava in žita, sveži ali predelani.

3.2. Opis proizvoda, za katerega se uporablja ime iz točke 1:

Za proizvodnjo jabolk „Mela di Valtellina“ se uporabljajo plodovi naslednjih sort: „RED DELICIOUS“, „GOLDEN DELICIOUS“ in „GALA“. Ob sprostitvi na trg imajo v nadaljevanju zapisane lastnosti: RED DELICIOUS: debelejša lupina, rahlo voščena, živo rdeče in sijoče barve, s pokrovno barvo, ki pokriva tudi več kot 80 odstotkov površine, gladka, brez sledu rjaste barve in maščob, obstojen plod. Plodovi so rahlo stožčaste in podolgovate oblike, s petdelnim peščiščem, v prerezu peterokotne oblike. Najmanjši premer je 65 mm. Sladkorna stopnja je višja od 10° Brix. Meso: belo, s srednje močnim vonjem po jabolku. Izredno je izražen vonj po medu, jasminu in marelici. Jabolka so močno hrustljava in sočna. Prevlada sladek okus, vendar ravno prav kisel. Vonj je srednje močen. Popolnoma je odsoten okus po grenkem. Trdota mesa je najmanj 5 kg/cm2. Za jabolka GOLDEN DELICIOUS je značilno: lupina je rahlo voščena, ko so jabolka zrela, je lupina močno rumene barve, včasih rahlo rožnata na tisti strani, ki je izpostavljena soncu, včasih so prisotni rjasti madeži, občutljiv plod. Po obliki so okrogla ali rahlo stožčasta in podolgovata, rahlo rebrasta v prečnem prerezu. Najmanjši premer je 65 mm. Sladkorna stopnja je višja od 11,5° Brix. Meso je smetanove barve z izrazitim vonjem po jabolku. Jabolka so srednje čvrsta, hrustljava in sočna, o moknatem mesu skoraj ne moremo govoriti. Plodovi so si med sabo različni glede na sladkost, vendar ohranjajo ravno pravšnjo kislost, ki dajejo svežino okusa. Vonj po jabolku je srednje močen. Popolnoma je odsoten okus po grenkem. Trdota mesa je najmanj 52 kg/cm2. Jabolka GALA imajo naslednje lastnosti: lupina je sijoče rdeče barve, pri standardu pokrovna barva prekriva najmanj 30 odstotkov plodu, pri klonih pa lahko celo do 65. Je krajše, nekoliko stožčaste oblike, z dokaj poudarjenim petdelnim peščiščem. Najmanjši premer je 65 mm. Sladkorna stopnja je višja od 11° Brix. Meso je smetanove barve s srednje izrazitim vonjem. Jabolka so srednje čvrsta in izredno sočna, nikakor niso moknata. Okus je sladek, rahlo kisel, s prijetnim srednje močnim vonjem. Popolnoma je odsoten okus po grenkem. Trdota mesa je najmanj 5 kg/cm2. Na trg se sprosti plodove kategorije kakovosti Ekstra in I.

3.3. Surovine (samo za predelane proizvode):

—

3.4. Krma (samo za proizvode živalskega izvora):

—

3.5. Posebni proizvodni postopki, ki jih je treba izvajati na opredeljenem geografskem območju:

Proizvodne dejavnosti se morajo izvajati na opredeljenem proizvodnem območju.

3.6. Posebna pravila za rezanje, ribanje, pakiranje itd.:

„Mela di Valtellina“ se sprosti na trg v zabojčkih iz valovitega kartona, kartonastih pladnjih, teleskopskih kartonastih embalažah (traypak), lesenih zabojčkih, plastičnih zabojčkih za ponovno rabo, zaprte embalaže z nekaj plodovi (na pladnjih, v kartonskih embalažah in vrečkah).

3.7. Posebna pravila za označevanje:

Na zapakiranih embalažah ali na posameznih plodovih mora biti ime „Mela di Valtellina“, ki mu sledi napis „Indicazione Geografica Protetta“ ali kratica „IGP“, zapisano jasno in popolnoma čitljivo, s pisavo večjo od vseh ostalih napisov. Kjer se uporabljajo nalepke za posamezne plodove, je treba na ta način označiti najmanj 70 odstotkov plodov v posamezni embalaži. V primeru, ko plodovi nimajo nalepk, morajo biti pakirani v zaprtih in zapečatenih embalažah. Logotip sestavlja ime „Mela di Valtellina“, ki mu sledi zapis „Indicazione Geografica Protetta“. Uporabljene barve so: rdeča (pantone red 032), zelena (pantone 355) in črna (100 %). Uporabljena pisava je Futura Bold.

4. Jedrnata opredelitev geografskega območja:

Proizvodno območje „Mela di Valtellina“ zajema ozemlja naslednjih občin pokrajine Sondrio: Albosaggia, Andalo Valtellino, Ardenno, Berbenno di Valtellina, Bianzone, Buglio in Monte, Caiolo, Castello dell′Acqua, Castione Andevenno, Cedrasco, Cercino, Chiavenna, Chiuro, Cino, Civo, Colorina, Cosio Valtellino, Dazio, Delebio, Dubino, Faedo Valtellino, Forcola, Fusine, Gordona, Grosio, Grosotto, Lovero, Mantello, Mazzo di Valtellina, Menarola, Mese, Mello, Montagna in Valtellina, Morbegno, Novate Mezzola, Piateda, Piantedo, Piuro, Poggiridenti, Ponte in Valtellina, Postalesio, Prata Camportaccio, Rogolo, Samolaco, San Giacomo Filippo, Sernio, Sondalo, Sondrio, Spriana, Talamona, Teglio, Tirano, Torre di Santa Maria, Tovo di Sant′Agata, Traona, Tresivio, Verceia, Vervio, Villa di Chiavenna, Villa di Tirano.

5. Povezava z geografskim območjem:

5.1. Posebnost geografskega območja:

Značilnosti območja pridelave jabolk „Mela di Valtellina“ je optimalna lega doline Valtellina. Obrnjena je v vzhodno-zahodni smeri. Na severu jo ščitijo Retijske Alpe, na jugu pa Orobijske Predalpe. Podnebje je zato izredno milo, saj je prisoten poseben pojav z imenom fen, topel in suh veter, ki povzroča nenadno povečanje temperature in upad vlage v zraku. Dolina se nahaja od 200 pa vse do 900 m nadmorske višine, zato imajo sadovnjaki dobro izpostavljenost soncu in vetru. Večina sadovnjakov je posajenih na naplavinskih usedlinah, kjer je izredno veliko grobega materiala in je prst zato bolj prepustna, kjer je zaostajanje vode skoraj nemogoče, kemijsko pa je prst kiselkasta ali kisla.

5.2. Posebnost proizvoda:

Pri organoleptični analizi se je pokazalo, da je skupna lastnost treh sort z imenom „Mela di Valtellina“ čvrsto, trdno, hrustljavo in aromatično meso. Zlasti pa:

— sorta Gala ima srednje trdno meso, izredno sočno in skoraj ni moknato. Okus je sladek, rahlo kisel, brez grenkobe, s prijetnim srednje močnim vonjem;

— sorta Golden Delicious ima izjemno trdno, hrustljavo in srednje sočno meso, odsotna je moknatost. Je sladkega okusa in izrazitega vonja;

— sorta Red Delicious ima izjemen vonj, ki rahlo spominja na med, jasmin in marelico. Meso je izjemno trdno, hrustljavo in sočno. Vonj je srednje močen.

Druga lastnost je izrazita barva plodov in njihova podolgovata oblika, ki je izredno privlačna. Te lastnosti so toliko bolj izrazite zaradi izpostavljenosti soncu, ki je posledica lege območja doline Valtellina, opisane v točki 4.

5.3. Vzročna zveza med geografskim območjem in kakovostjo ali značilnostmi proizvoda (za ZOP) ali posebno kakovostjo, slovesom ali drugo značilnostjo proizvoda (za ZGO):

Ugled jabolk „Mela di Valtellina“ sega v obdobje po drugi svetovni vojni in se je v letih po tem samo še krepil. K temu so prispevale predvsem razne zadruge za pridelavo sadja in zelenjave, ki so v sodelovanju z univerzitetnimi inštituti, specializiranimi za proizvodnjo jabolk, dodatno utrdile „sistem pridelave jabolk“ na območju doline Valtellina. Že leta 1968 je bil v kraju Ponte in Valtellina pod vodstvom italijanskega vrtnarskega društva organiziran drugi nacionalni simpozij o gorskem sadjarstvu, kateremu je leta 1983 sledil simpozij o izbiri sort in obnovi gorskega sadjarstva.

Pridelava jabolk upošteva tradicionalne in utrjene prakse gojenja. Danes gre za profesionalno pridelavo jabolk, ki je s časom in z razvojem tehnik gojenja postala glavni steber gospodarstva tega območja. Dovolj je, da pomislimo na vse povezane dejavnosti, kot so mehanizacija, sistem namakanja, dobava tehničnih naprav, storitve prodaje, pakiranje, prevozne dejavnosti itd. Ugled pridelave jabolk v Valtellini je privabil tudi pomembne naložbe. Dober primer je namakalni sistem za namakanje površine 2 000 ha, ki ga upravlja Consorzio Sponda Soliva. Postavljen je bil v sedemdesetih letih prejšnjega stoletja, financiran pa je bil s pomočjo posojil evropskega sklada EKUJS.

Potrošniki so te sorte vedno bolj všeč, kar je povezano z območjem pridelave. Lega doline v smeri vzhod-zahod je edinstvena za alpska območja, ki se ukvarjajo s sadjarstvom in zagotavlja večjo izpostavljenost soncu, kar prispeva k temu, da ima lupina sadežev lastnosti, opisane v točki 3.2. Taka geografska lega območja, ki omogoča večjo obsijanost ter velike temperaturne razlike med dnevom in nočjo, nepovezana prst, kjer ni zastajanja vode ter uravnovešene količine padavin, ki omogočajo ciklično namakanje in sušenje lupine sadežev, so tiste sestavine, ki omogočajo najbolj primerno zorenje jabolk s trdnim in hrustljavim mesom, podaljšane in rahlo nagrbančene oblike.

Tri sorte, ki imajo geografsko označbo, so najboljše predstavnice odličnosti proizvodnje jabolk v Valtellini. Potrošniki in proizvajalci so se osredotočili na te tri sorte (Golden Delicious, Red Delicious in Gala), saj so jim posebne lastnosti ozemlja in človeškega faktorja ustrezale bolj kot drugim sortam.

Posebnosti ozemlja in sposobnost ljudi, ki so znali skozi čas ohraniti pridelovalne tehnike v spoštovanju in varstvu naravnega okolja dolin, ter zagnanost proizvajalcev, ki so že od osemdesetih let prejšnjega stoletja naprej hoteli potrošnike obveščati o kakovosti jabolk s tem, da so označevali izvor plodov z napisom „Mele della Valtellina“. S takimi neposrednimi označbami na embalaži za prodajo so prispevali k širokemu poznavanju proizvoda med potrošniki v Italiji in izven njenih meja. To potrjuje tudi dejstvo, da so jabolka Mela di Valtellina prisotna v prodajalnah moderne distribucije in tudi v specializiranih trgovinah, kjer so med najbolj cenjenimi proizvodi. Povprečna proizvodna cena na kilogram proizvoda se je s 85 lir za kilogram leta 1968 za sorto Golden in 80 lir za sorto Red, povzpela na 105 in 110 lir leta 1974. Samo v nekaj letih je cena narasla za trikrat in leta 1979 je bilo tako za kilogram jabolk Golden treba odšteti 330 lir in 420 lir za sorto Red. Deset let kasneje, leta 1987, je bila cena za kilogram jabolk Golden 680 lir in za Red 830 lir. Od leta 1996 do danes so cene še naprej rasle, leta 2006 je bila cena jabolk Golden 0,31 EUR/kg, za Red in Gala pa 0,37 EUR/kg. V povprečju so cene treh zgoraj opisanih sort za najmanj deset odstotkov višje od povprečne cene za italijanska jabolka iste sorte.

Sklic na objavo specifikacije:

Ta uprava je sprožila nacionalni postopek ugovora z objavo vloge za priznanje ZGO „Mela di Valtellina“ v Uradnem listu Italijanske republike št. 271 z dne 21. novembra 2005.

Celotno besedilo proizvodne specifikacije je na voljo na spletni strani:

— na naslednji povezavi www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop%20Igp%20e%20Stg ali